
Smrt llga Čaveza 

Uređivački kolektiv anarhističkog lista ,,EI Libertario" iz 
Venecuele oglasio se saopštenjem u kome ističe da nad 
smrću Čaveza ne treba ni žaliti ni slaviti, jer je situacija 
takva da društvena borba mora da se oslobodi kulta 
vođe, političkih posrednika i centralizma, i da postane 
autonomna. 


„Kad bolest uzme maha, kad 
medicinskom negom počnu 
da se bave slabovide, politički 
motivisane odluke, i kad bolesnik 
postane uljuljkan svojom lažnom 


snagom, sve biva okončano 
samo jednim ishodom. Moćni 
vođa je umro i time promenio 
mnogo toga na političkoj mapi 
Venecuele. Ono zbog čega je 


nekadašnji režim bio jak preko 
noći je počelo da se pokazuje kao 
slabost. Sve je počivalo na Čavezu, 
a sada, bez njega, ostalo je samo 
fabrikovanje bezuslovnog sećanja 
na njega i na ono što je ostavio u 
nasleđe. Vlada, čije staklene noge 
sad mogu da se vide jasnije nego 
pre, preko ovog grotesknog kulta 
ličnosti pokušava da se prikaže 
kao ,,popularna“ i ,,socijalistička“, 
što ne predstavlja ništa drugo 
nego jalovo prizivanje duhova...“ 
(nastavak na 4. strani) 


Direktori u Srbiji zarađuju 
i do 500.000 dinara 

Zarade čelnih ljudi državnih firmi 
i dalje uglavnom probijaju zacrtani 
limit od oko 160.000 dinara najvi- 
še mesečne plate, koristeći vešto 
ostavljene rupe u zakonu. Tako, na 
primer, direktor Telekoma Predrag 
Ćulibrk, prema podacima Agencije 
za borbu protiv korupcije, mesečno 
inkasira 470.000 dinara, prvi čovek 
EPS Aleksandar Obradović220.000, 
koliko primaju i direktori Zoran 
Drobnjak (Putevi Srbije) i Milan 
Krkobabić (PTT). 

Split: Novi gazda 

brodogradilištanapada 

sindikate 

Novi vlasnik ,,Brodosplita“ Tomi- 
slav Debeljak, koji će do kraja nede- 
lje preuzeti kontrolu nad firmom 
i postati direktor brodogradilišta, 
obratio se radnicima putem Fejs- 
buka i otvoreno objavio „pravni i 


taktički“ rat sindikatima, a priznao 
je da je čak unajmio detektivsku 
agenciju koja je poslednjih meseci 
pratila istaknute sindikaliste. 

Debelj ak obećava božićne i uskršnj e 
poklone radnicima koji nisu članovi 
sindikata, a onima koji to jesu i iz- 
dvajaju jedan odsto svojih primanja 
namerava da uzme još jedan odsto 
i da ,,u dobrotvorne svrhe“. Ovaj 
kriminalac navodi kako namerava 


da u prostorijama gde sada deluju 
splitski sindikalisti otvori „mjesto 
za edukaciju, odmor, rekreaciju, 
zabavu i kulturno-umjetnička 
društva“, a ako na to ne pristanu 
- preti da će raskinuti kolektivne 
ugovore. Novi gazda radnicima je 
uputio i vrlo konkretan savet - ako 
žele da zadrže posao u jednoj od 
firmi-ćerki koje će se osnovati, bilo 
bi dobro da istupe iz sindikata. 



“KRIZASE UPRAVOSASTOJI 0DT0GAŠT0STAR0 UMIRE, AN0V0 NE M0ŽE DASE RODI” (AntonioGramSi) 






Preporučujemo film 


ZAGREBIDIIBUE k 

Masnice s potpisom lokalne vlasti 

Na demonstracijama u Rijeci, u Hrvatskoj, pre nekoliko 
dana policija je brutalno napala i hapsila učesnike pro- 
testa, među kojima je bilo i pripadnika hrvatske Mreže 
anarhosindikalista (MASA). Povodom ovog događaja drug 
iz MASA-e poslao je izveštaj za čitaoce Direktne akcije. 


Gospodarsko-politička elita u Hr- 
vatskoj odlučila je ubrzati rezanje 
socijalnih prava po nalogu MMF-a 
pa su se uz radnička prava našla na 
udaru i javna dobra. Nešto što bi 
trebalo pripadati svima rođenjem, 
poput jezera, rijeka, mora, šuma 
i njezinih plodova, pokušava se 
pretvoriti u privatno vlasništvo i 
privilegiju bogatih i moćnih. Taj 
pokušaj je bio negativni impuls ko- 
ji je na ulice izvukao pokret Оссиру 
i Anonymous Hrvatska. Pokret 
koji si za cilj postavlja razvijanje 
samosvijesti i kulture otpora u za- 
jednicama, ulicama i na radnim 
mjestima. Također, snažni naglasak 
stavlja na ravnopravnost, slobodu i 
socijalnu pravdu. 

Istovremeno, približavanje službe- 
nog ulaska Hrvatske u Europsku 
uniju (01.7.2013.) popraćeno 
je ubrzanim povećanjem ne- 
zaposlenosti, osobito mladih, 
deložacijama obitelji iz stanova 
po nalogu banaka, ali i socijalnim 
prosvjedima. Prosvjedima koji su 
započeli kao odgovor na pokušaj 
privatizacije javnih dobara, ali su se 
ubrzo pretvorili u prosvjede protiv 
gospodarsko-političke elite i svih 
njezinih planova da nam zagorča 
život i vrati nas jedno stoljeće u 
nazad. 

U tom svijetlu održan je prosvjed 
u Rijeci 01.3.2013., koji je završio 
napadom policije na prosvjednike 
na nekoliko lokacija u gradu. 
Pričekali su da se masa raziđe i 
onda su u mraku riječkih uličica 
poput hijena, prvo kao policajci u 
civilu obučeni u ,,huligane“, a zatim 
i kao „službene osobe“ - napali pro- 
svjednike i nasilno ih priveli u li- 
sicama. Privedeno je 11 osoba koje 
su zadržane oko 6 sati u 1. policijskoj 
postaji gdje su prolazili kroz deta- 
ljna ispitivanja i psihička maltreti- 
ranja. Ono što je posebno mučno je 
bio njihov odnos prema privedenim 



djevojkama, koje danas imaju mas- 
nice od privođenja i psihičke tra- 
ume od seksualnih vrijeđanja na 
ispitivanju. Rečenica koja će ostati 
posebno zapamćena je izašla iz usta 
krim. inspektora privedenoj djevoj- 
ci - zanimalo ga je „како bi izgleda- 
lo spolovilo u njezinim ustima“. 

U Rijeci se bliže lokalni izbori, gdje 
se vlast nije mijenjala već 20-ak go- 
dina - što je čini naizgled sigurnim 
uporištem vladajuće stranke 
SDP-a. Stoga, potpuno je ispravno 
za pretpostaviti kako je direktiva 
o pokušaju prekidanja prosvjeda 
pod svaku cijenu i zaplašivanja 
prosvjednika došla od struktura 
lokalne vlasti. Ono što lokalna vlast 
i policija nisu očekivali je gnjev ko- 
ji se polagano, ali sigurno nakuplja 
u narodu, što zbog sve gorih uvjeta 
života, što zbog ovog divljačkog 
postupanja s prosvjednicima na 
ulici i u policijskoj postaji. Policija 
je vidjela koliko se namučila samo 
s jednom djevojkom koja se usudila 
usprotiviti politici vladajuće klase 
Rijeke i Hrvatske, neka si promisle 
što će se dogoditi kada se na to 
odluče šire narodne mase. Njihovo 
zastrašivanje neće proći! 


Cronica de una fuga (2006) 

Početak brutalne voj- 
ne diktature u Argen- 
tini: hapšenja, muče- 
nja, ubistva... U ovom 
filmu je ispričana 
jedna od ovih priča, 
čiji su akteri na sreču 
uspeli da pobegnu iz 
zatočeništva i tako 

в _ __ ; uspeli da nam je 

ispričaju. Zasnovano 
na istinitim događajima. 



Der Rat der Gdtter (1950) 



Rukovodstvo nemačke 
korporacije IG Farben 
učestvovalo je u 
dovođenju Hitlera na 
vlast, u pripremama 
za rat, profitirali su u 
ratu i od Nemačke i od 
Zapadnih saveznika, 
u Ninbergu su prošli 
nekažnjeno i nakon 
svega nastavili da se 
bave istim poslom - zgrtanjem profita na 
razaranju i ljudskoj nesreči. 


This is not a test (1962) 

Nasred nekog ma- 
gistralnog puta u 
planinama između 
dve vojne baze 
u SAD pandur 
dobija naređenje da 
zaustavi saobraćaj 
zbog opasnosti od 
vazdušnog (nu- 
klearnog) napada i 
da očisti put zbog 
evakuacije gradova. 
Pandur je naravno totalni autoritarni kreten 
koji zaustavi desetak ljudi, oduzme im 
ključeve od kola i natera ih da od jednog 
kamiona naprave sklonište u slučaju da do- 
đe do napada (?) Pošto ni pandur ni građa- 
ni ne znaju mnogo o atomskoj bombi. sve 
vreme proizvoljno špekulišu o tome kolika je 
opasnost, koliki je domet eksplozije itd. Ovo 
bi bila zabavna komedija situacije, da nije 
urađena kao ozbiljan film u kome tenzija 
konstantno raste, pa smešak brzo zamenju- 
je neverica ili hladni užas. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Osmi mart - tekovina borbe radnica 

Ženski pokret kod nas uglavnom razvija građanske forme delovanja, koje nas 
vraćaju u predrevolucionarnu fazu razvoja pokreta. Zaboravlja se činjenica da 
prava koje radnice imaju nisu poklonjena od strane eksploatatora, niti su ih 
omogućile državne direktive, već su izvojevana borbom. 


Živimo u doba poražavajuće re- 
stauracije kapitalizma, koju prati 
demonizacija tekovina izborenih 
borbom radnica, kao i svih drugih 
dostignuća narodnooslobodilačke 
borbe. Usled objektivnih okolno- 
sti u kojima se nalazi radnička 
klasa - deindustrijalizacija, 
gubitak poslova, opšta socijalna 
depresija i apatija kao odgovor 
na pustoš koju donosi ponovna 
uspostava starog kapitalističkog 
poretka - danas ostaje samo se- 
ćanje na obeležavanje tekovina 
revolucionarne borbe radnica. 

Ženski pokret kod nas uglavnom 
razvija građanske forme delo- 
vanja, koje nas vraćaju u pred- 
revolucionarnu fazu razvoja po- 
kreta. Vrši se pritisak na vlast u 
pogledu zahteva koji su s njihove 
strane već uveliko i zvanično pri- 
hvaćeni. Izražava se poverenje 
u drugačiji društveni tretman 
prema ženama posredstvom 
zakonske regulative, neguje se 
nada u doslednije pridržavanje 
pravnog okvira i drugih instanci 
instaliranih odozgo. Zaboravlja 
se činjenica da prava koje 

Daliste 
znali a 

...da su od 1945. SAD po- 
kušale da obore više od 
50 stranih vlada? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


radnice imaju nisu poklonjena 
od strane eksploatatora i čuvara 
kapitalističkih interesa, niti su ih 
omogućile državne direktive, već 
su izvojevana njihovom borbom. 

Najupečatljiviji primer te borbe 
oličen je u štrajkačkoj pobuni žena 
protiv ukidanja jugoslovenskog 
Antifašističkog fronta žena (AFŽ 
1943 - 1953). AFŽ je bila masovna 
ženska organizacija posredstvom 
koje su žene na jugoslovenskim pro- 


Iako je politička moć žena 
ukidanjem AFŽ-a znatno 
opala, u socijalističkom 
društvu ženski rad bio 
je jednako plaćen kao 
i muški, dok se danas 
uspostavlja kontinuitet 
sa poretkom u Kraljevini 
Jugoslaviji, kada je 
ženska radna snaga bila 
znatno slabije vrednovana 
i plaćena. 


storima nastojale da se uključuju u 
politički i društveni život; radile 
su na planu očuvanja ženskog 
dostojanstva suprotstavljanjem 
diskriminaciji, posvećivale su se 
edukaciji, političkom obrazova- 
nju, zdravstvenim, socijalnim i 
kulturnim pitanjima, brizi veza- 
noj za zapošljavanje, školovanju 
omladinki i zaštiti radnica. 
Ipak, iako je politička moć žena 
ukidanjem AFŽ-a znatno opala, u 
socijalističkom društvu ženski rad 
bio je jednako plaćen kao i muški, 
dok se danas uspostavlj a kontinuitet 
sa poretkom u Kraljevini Jugoslavi- 
ji, kada je ženska radna snaga bila 
znatno slabije vrednovana i plaće- 
na. Sa rastom uslužnog sektora, 


eksploatacija ženske radne sna- 
ge je sve intenzivnija i pokazuje 
se u neplaćenom ženskom, 
kućnom reproduktivnom radu, 
delatnostima negovanja starijih 
osoba, u industriji zabave i pra- 
tećim uslužnim delatnostima. 

Kao i svakog 8. marta, u 
medijima bliskim nevladinom 
sektoru čitaćemo uvodne tek- 
stove o inicijalnim istorijskim 
okolnostima koje su dovele do 
ideje zvaničnog obeležavanja 
praznika. Čitaćemo o osmomar- 
tovskoj demonstraciji njujorških 
radnica u tekstilnoj industriji 
povodom niskih plata i loših 
uslova rada (1857), možda i 
o načinu na koji ih je policija 
rasterala i kako su one nakon 
toga osnovale radnički sindikat; 
čitaćemo o maršu petnaest hi- 
ljada radnica Njujorka koje su 
zahtevale bolje plate i kraće radno 
vreme (1905). A zatim ćemo 
do sledećeg 8. marta iz tih istih 
liberalnih, a feminizmu okrenu- 
tih krugova dobijati pozive na 
„ples protiv nasilja prema že- 
nama”, trućanja o rešavanju spo- 
rova bez borbe i konfrontacije, i 
snimke tribina koje tematizuju 
aktivnosti nevladinih udruženja 
nekritički sumirajući sopstveni 
radni angažman. 

Takvo stanje je moguće pre- 
vazići jedino kroz borbeno 
organizovanje radnica, u svojim 
domovima, na svojim radnim 
mestima i svuda gde se susreću 
sa nipodaštavanjem i diskri- 
minacijom, koje će za cilj imati 
konačnu emancipaciju rada od 
kapitala. 

Tamara Đorđević 











Vlada Venecuele ovim grotesknim kultom ličnosti pokuša- 
va da se prikaže kao „popularna" i „socijalistička", što ne 
predstavlja ništa drugo nego jalovo prizivanje duhova. 


*nastavak teksta s 1. strane 
„...Sam pokojnik je kriv za ovakav ishod, 
a njegova bolest obavijana je onim istim 
velom tajnosti pod kojim je uspostavljena i 
prekomerna centralizacija moći oko njega, 
u kojoj je nedostatak ideološke doslednosti 
njegove sledbenike doveo do toga da se 
zadovoljavaju skupljanjem mrva sa trpeze. 
Vrh njegove crvene birokratije kao i najviši 
vojni krugovi imaju sve uslove da iz ove 
situacije izvuku korist pokušavajući da 
se kroz pregovore spasu odgovornosti za 
malverzacije i korupciju. 

Desnićarsku i socijaldemokratsku opozici- 
ju nova situacija zatiće nemoćne da pre- 
vaziđu poraz na predsedničkim izborima 
7. oktobra i na regionalnim izborima 16. 
decembra. Oni nemaju da ponude ništa 
osim pompeznog ,,ura“ populizma, kojim 
samo mogu da uvere glasače da će očuvati 
duh podaništva na kome počiva moć vlade 
i koji je itekako koristio i Čavezu. Ovakvo 


postupanje pretpostavlja ubeđenje da bi 
se i oni, zahvaljujući neočekivanom spletu 
okolnosti, dokopali vlasti od koje ih su 
do sada odvajali njihova pohlepa, greške, 
lenjost i nesposobnost, vlasti koju će koristi- 
ti sa sličnom glupošću i gramzivošću kao i 
čavistička bolivarijanska buržoazija. 

Pozornica na kojoj se odigrava predstava 
ovog bednog oportunizma - koji 
pokazuju i velika koalicija ,,Čavista“ i 
ujedinjena demokratska opozicija - jeste 
Venecuela, zemlja koja se suočava sa 
velikim problemima: inflacijom koja 
izmiče kontroli, porastom nezaposlenosti, 
nesigurnošću radnih mesta, devalvacijom, 
neizvesnošću života svakog pojedinca, ve- 
likim problemima u isporučivanju struje 
i vode, raspadom koji vlada u sistemima 
obrazovanja i zdravstva, problemima u vezi 
sa stanovanjem, zastarelim ili neadekvatnim 
javnim delatnostima, demagogijom koja 
se bavi samo najdrastičnijim situacijama iz 


života mnoštva očajnih ljudi... i sa čitavim 
nizom drugih problema koji su podjednako 
katastrofalni. 

Ali ova pitanja nisu od preterane važnosti 
za dve suprotstavljene bande, koje se bore 
samo za osvajanje predsedničkog dvora 
i plena od nafte. Naš kolektivni odgovor 
mora biti takav da se ne popusti pred 
njihovom ucenom: da podržimo glasačku 
kutiju u zamenu za ,,rešenja“ koja oni 
ili nikada ne ostvare ili koja su mizerno 
neodgovarajuća. Sad je došlo vreme da se 
ova trula moć nadvlada - odozdo, stvarnom 
demokratijom utemeljenom na jednakosti, 
društvenoj pravdi i slobodi. Gnev narastao 
na patnji mora da nađe načina da se izlije 
i da se pretoči u autonomnu društvenu 
borbu, kojom ćemo sami upravljati i koja 
će biti masovna. Moramo glasno i složno 
da poručimo političarima da nam nisu po- 
trebni, ni kao posrednici niti kao milostivi 
davaoci svega onoga što možemo i sami da 
stvorimo. Uopšte nam ne trebaju ni njihove 
ciste ruke ni njihove crvene beretke “. 

Uređivački kolektiv anarhističkog lista „El 
Libertario u iz Venecuele 


Centar za liberterske studije predstavlja: 

Blokadnikuvar 
(recepti za uspešnu blokadu) 

Kako su studenti Filozofskog fakulteta u 
Zagrebu zakuvali veliki studentski protest. 
Kratka i praktična brošura sa uputstvom 
za organizovanje na principima direktne 
demokratije. 




PARTIZANKE 1. BATALJONA CETVRTE 
PROLETERSKE BRIGADE, NA SUTJESCI 
1942. GODINE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


















